HR Službeni list Europske unije C 64/8

Objava zahtjeva za izmjenu u skladu s člankom 50. stavkom 2. točkom (a) Uredbe (EU) br. 1151/2012 Europskog Parlamenta i Vijeća o sustavima kvalitete za poljoprivredne i prehrambene proizvode

(2017/C 64/08)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA ODOBRENJE IZMJENE SPECIFIKACIJE KOJA NIJE MANJA ZA PROIZVOD ZAŠTIĆENE OZNAKE IZVORNOSTI/ZAŠTIĆENE OZNAKE ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„EMMENTAL DE SAVOIE”

EU br.: PGI-FR-02096 – 25.11.2015.

ZOI ( ) ZOZP ( X )

1. Skupina koja podnosi zahtjev i legitimni interes

Naziv: Savoîcime Adresa: Maison de l’Agriculture 52 Avenue des Iles 74994 Annecy Cedex 9 FRANCUSKA Tel. +33 450881848 Faks +33 450881833 E-pošta: savoicime@haute-savoie.chambagri.fr

Skupina obuhvaća proizvođače mlijeka, prerađivače i sirare, zbog čega smije zatražiti izmjene specifikacije.

2. Država članica ili treća zemlja

Francuska

3. Rubrika specifikacije proizvoda na koju se primjenjuje izmjena

— ☐ Naziv proizvoda — ☒ Opis proizvoda — ☒ Zemljopisno područje — ☒ Dokaz o podrijetlu — ☒ Metoda proizvodnje — ☒ Povezanost — ☒ Označivanje — ☒ Ostalo: ažuriranje referentnih podataka skupine i kontrolnog tijela

4. Vrsta izmjene

— ☐ Izmjena specifikacije proizvoda registriranog ZOI-ja ili ZOZP-a koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012. — ☒ Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument), koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012.

5. Izmjena (izmjene)

Izmjene koje se odnose na opis proizvoda

Ova je rubrika reorganizirana i dopunjena sljedećim elementima kako bi se mogla uvažiti tradicionalna obilježja proizvoda:

— obveza uporabe sirovog mlijeka za proizvodnju: kodificira se uobičajena praksa gospodarskih subjekata. U postojećoj specifikaciji proizvoda obrada mlijeka nije naznačena,

— udio masne tvari izražava se kao postotak težine gotovog proizvoda (28 %), a ne više u odnosu na suhu tvar (45 % u postojećoj specifikaciji): ova izmjena, koja je u skladu s nacionalnim propisima, olakšava informiranje potrošača,

— postojeća specifikacija dopunjuje se podacima o udjelu suhog ekstrakta (minimalno 62 %) i maksimalnoj količini soli (0,4 g/100 g) koje sir smije sadržavati,

— dodana su objašnjenja o točkama mjerenja visine koluta, koje omogućuju jednostavniju kontrolu. „Njegova visina varira od 14 cm (minimalna vertikalna visina procijenjena od dna) do 32 cm (maksimalna vertikalna visina do najviše točke).” umjesto „njegova visina varira od 25 cm do 30 cm”,

— organoleptička svojstva: postojeća specifikacija dopunjena je pojašnjenjima u pogledu svojstava tijesta. Minimalna veličina rupa izmijenjena je i od veličine velike trešnje postaje veličina male trešnje. Skupina želi ažurirati veličinu rupa s obzirom na upotrebu aktualnih fermenata koje je odredila i na razdoblje zrenja u podrumu za zrenje,

— novi načini izlaganja sira potrošaču dodani su postojećoj specifikaciji: u plosnatim komadima, rezan na kriške, komad koluta, naribani sir ili narezan na kockice. Želja je skupine proizvođačima omogućiti privikavanje na nove kulinarske metode upotrebe sira u skladu s trgovačkim praksama, koje su sukladne s održavanjem specifičnih obilježja proizvoda.

Izmjene koje se odnose na zemljopisno područje

Tijekom ispitivanja zahtjeva za izmjenu specifikacije ZOZP-a „Emmental de Savoie” utvrđeno je da upravna granica dvaju departmana Savoje nije više najrelevantnija.

Zemljopisno područje izmijenjeno je da bi se pozornost usmjerila na stvarnu proizvodnu regiju, koja ne obuhvaća općine smještene u visokom planinskom području, gdje je tradicija proizvodnje sira „Emmental de Savoie” nestala:

— smanjenje zemljopisnog područja s dvaju departmana Savoja i Haute-Savoie na područje prikupljanja i preradu mlijeka za proizvodnju sira „Emmental de Savoie”. To smanjenje zemljopisnog područja omogućilo je veću povezanost proizvoda s izvornim područjem i tako je ograničilo zemljopisno područje na općine smještene u područjima ravnice, čiji klimatski uvjeti pogoduju proizvodnji trave i žitarica, što omogućuje redovnu proizvodnju mlijeka,

— brisanje izolirane općine (nije u susjedstvu određenog zemljopisnog područja) gdje se sir više ne proizvodi: Saint Germain de Joux, u departmanu Ain,

— uključivanje dodatnih 24 općina departmana Ain i pet općina departmana Isère. Djelovanje skupina koje su podnijele prvi zahtjev za priznavanje ZOZP-a u prosincu 1993. bilo je ograničeno na dva departmana, tj. Savoju i Haute-Savoie. Granice proizvodnih područja za proizvodnju mlijeka te za izradu i dozrijevanje sira iz važeće specifikacije odnose se dakle samo na dva departmana Savoje te, u pogledu proizvodnje mlijeka, tri općine koje se nalaze s druge strane rijeke Rhône, u departmanu Ain koje isporučuje mlijeko u siranu koja proizvodi „Emmental de Savoie”. Međutim s obzirom na istovjetna svojstva prirodnog okruženja i zajedničke vrste upotrebe, valja provesti relevantnije razgraničenje kojim će se obuhvatiti susjedne općine savojskih departmana. U svrhe pojašnjenja, ujednačenosti i dosljednosti zemljopisnog područja dodane su općine koje pripadaju istoj prirodnoj cjelini koja je sa zapadne strane ograničena prvim obroncima planinskog masiva Jura, koji se odlikuju plodnim tlom koje većinom leži na naslagama iz kvartara, te polukontinentalnom klimom pod utjecajem oceanske klime, što omogućuje oblinu proizvodnju kvalitetnog krmiva. Osim toga, u dodanim se općinama njeguju običaji i povijesni načini prikupljanja okrenuti prema proizvodnom području i području dozrijevanja predviđenom u važećoj specifikaciji. Mlijeko iz tih usporedivih općina, koje se već dugo prevozi u sirane proizvodnog područja, trenutačno je odvojeno od mlijeka koje se upotrebljava za dobivanje sira „Emmental de Savoie”. Izmjenom specifikacije omogućit će se njegova upotreba za proizvodnju sira „Emmental de Savoie”.

Predloženo zemljopisno područje ZOZP-a sira „Emmental de Savoie” pruža se na 501 općina umjesto na 603 u verziji specifikacije proizvoda koja je trenutačno registrirana.

Izmjene koje dokazuju podrijetlo proizvoda iz zemljopisnog područja

Pobliže su određene obveze gospodarskih subjekata u pogledu deklaracija da bi se bolje uredilo evidentiranje podataka u svrhu kontrola. Osim toga, uspostavljen je sustav sljedivosti radi olakšavanja praćenja proizvoda (vođenje evidencije i detaljne upute o identifikacijskim elementima sireva).

Dodana je obveza prema kojoj su svi proizvođači mlijeka dužni podnijeti godišnju prijavu, u kojoj navode sve elemente potrebne za kontrolu radi olakšavanja provođenja kontrole. Da bi se omogućile kontrole, u specifikaciju je uvedena i obveza prijave proizvodnje nesukladnog krmiva za životinje koje nisu mliječna stada.

Kako bi se zajamčilo praćenje čitavog proizvodnog lanca, utvrđena je učestalost podnošenja prijava o proizvodnji pogona za preradu i dozrijevanje na mjesečnoj razini.

Dio rečenice „- provjerom kazeina” zamijenjen je stavkom povezanim s identifikacijskom oznakom. Ta izmjena skupini omogućuje da identifikacijsku oznaku prilagodi tehničkim promjenama. „Identifikacijske oznake” više ne distribuira SIGF, (Syndicat Interprofessionnel des fromages à pâte pressée cuite), već skupina koja svakom ovlaštenom proizvođaču distribuira onoliko oznaka koliko je zatraženo.

Utvrđen je postupak „povlačenja kategorizacije” nesukladnih sireva: povlačenje kategorizacije, broj sireva obuhvaćenih tim postupkom i njihov serijski broj ili redni broj identifikacijske oznake upisuju se u registar isti dan.

Briše se popis potrebnih provjera jer su obuhvaćene planom kontrole.

„Ovlaštenje” sirana ili podruma za zrenje suvišno je s obzirom na obvezu izdavanja odobrenja za svaki subjekt u sektoru (pogona za dozrijevanje, ali i proizvođača mlijeka i pogona za proizvodnju) utvrđenu nacionalnim zakonodavstvom.

Izmjene koje se odnose na metodu proizvodnje

Rasni sastav stada:

postojeća specifikacija proizvoda ne sadržava niti jednu odredbu o rasnom sastavu stada. Kako bi se ojačala prisutnost mliječnih krava pasmina abondance, montbéliarde i tarentaise, koje se najviše upotrebljavaju u zemljopisnom području, a čije se mlijeko tradicionalno upotrebljava za proizvodnju sira „Emmental de Savoie” te koje ima učinak na kvalitetu gotovog proizvoda, u izmijenjenoj specifikaciji svaki sir mora biti proizveden od najmanje 75 % mlijeka od tih pasmina. Taj sustav prati odredba kojom je utvrđeno da je na svakom gospodarstvu zabranjeno povećanje udjela lokalnih pasmina u stadu kako ne bi došlo do ugrožavanja opskrbe proizvođača sira mlijekom. Očuvanje tradicije uzgoja tradicionalnih pasmina abondance, montbéliarde i tarentaise opravdano jer je su to lokalne pasmine, koje se odavno uzgajaju u regiji Savoja i koje su svoju sposobnost prilagodbe na fizičke i klimatske uvjete tog okruženja dokazale sljedećim odlikama: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva.

Prehrana životinja:

važeća specifikacija proizvoda u skladu s Uredbom (EZ) br. 1106/96 ne sadržava niti jednu posebnu odredbu o prehrani životinja.

— popis hranidbe životinja, uvjeti skladištenja i/ili čuvanja i/ili distribucije tih prehrambenih proizvoda dodan je uzimajući u obzir specifičnosti zemljopisnog područja, a u svrhu određivanja nutritivnog unosa,

— definiran je najmanji udio zelenog vlaknastog krmiva: „Prehrana na bazi zelenog vlaknastog krmiva obvezna je tijekom najmanje 150 uzastopnih ili neuzastopnih dana godišnje i čini najmanje 50 % osnovnog obroka.” Ova je odredba opravdana činjenicom da omogućuje idealnu upotrebu lokalnih pašnjaka, koji imaju floru svojstvenu alpskim područjima. Dakle, ovom se odredbom poboljšava poveznica između proizvoda i njegova zemljopisnog podrijetla. Gospodarskom subjektu koji je podnio prigovor na tu odredbu tijekom nacionalnog razdoblja za podnošenje prigovora te koji ispunjava uvjete iz članka 15. stavka 4. Uredbe (EU) br. 1151/2012 odobreno je prijelazno razdoblje, koje traje do 31. prosinca 2017,

— sva vlaknasta krmiva koja se daju kravama u laktaciji (trava, sijeno, otava, silažni kukuruz, sirak, slama, postrni usjevi) potječu sa zemljopisnog područja. Proizvodnja koncentrata nije dostatna svake godine na zemljopisnom području. Zbog toga je količina dehidriranih krmiva, klipova kukuruza, vlažnog kukuruza u zrnu i stočne repe koji ne potječu sa zemljopisnog područja ograničena na godišnji prosjek od 4 kg dnevno suhe tvari po kravi u laktaciji. Ove su odredbe opravdane činjenicom da zemljopisno područje, s obzirom na sastav tla i razinu padalina, predstavlja područje koje obiluje kvalitetnim krmivima. Na livadama namijenjenima ispaši te na sjenokošama prisutna je bogata i raznolika flora svojstvena alpskom planinskom području, što potiče gospodarske subjekte da upotrebljavaju te resurse. Ograničavanjem dodatne hranidbe izvan područja moguće je osigurati većinski udjel suhe tvari za svaku mliječnu kravu koja je izvorna zemljopisnom području. Time se poboljšava povezanost između proizvoda i njegova zemljopisnog podrijetla,

— prehrana drugih stada na poljoprivrednom gospodarstvu: ako se na gospodarstvu uzgajaju druge životinje, koje nisu namijenjene proizvodnji sira „Emmental de Savoie” te koje zahtijevaju specifičnu prehranu, posebnim se odredbama jamči odvajanje hrane i predmetnih životinja,

— genetski modificirani organizmi: takva se hrana ne smije davati životinjama namijenjenima proizvodnji sira „Emmental de Savoie”. Ova je odredba uvedena kako bi se u što većoj mjeri poštovala svojstva ishrane.

Prikupljanje mlijeka:

— upućivanja na odredbe o zdravstvenoj ispravnosti koje se primjenjuju na životinje uklonjene su iz specifikacije jer su obuhvaćene općim zakonodavstvom,

— u svrhu dobivanja mlijeka čiji je sastav u što većoj mjeri pravilan, u izmijenjenu specifikaciju uvedena je obveza najmanje jedne obrade dnevno,

— utvrđena je učestalost prikupljanja: mlijeko se isporučuje ili prikuplja najmanje jedanput dnevno. Ova je odredba definirana s obzirom na potrebu obrade sirovog mlijeka. Temperatura skladištenja mlijeka na poljoprivrednom gospodarstvu određena je radi dopune specifikacije proizvoda, koja nije određivala ovaj parametar: na mliječnoj farmi mlijeko se ne smije čuvati na temperaturi višoj od 8 °C.

Odredbe koje se odnose na pogone za preradu:

kako bi se ojačala važnost kontrola sljedivosti, uvedena je obveza prema kojoj pogoni za preradu smiju prihvaćati samo mlijeko koje ispunjava sve uvjete proizvodnje iz specifikacije. Međutim, ako se pogon nalazi unutar tvornice, opisane su obveze odvajanja različitih vrsta mlijeka tijekom prikupljanja te dok mlijeko kruži unutar tvornice.

Pomoćne tehnologije i aditivi:

Kao dopuna važeće specifikacije uvodi se pozitivan popis (sirište i fermentacija sirišta kod teladi koja nije odbijena od sise, sol, fermenti, kalcijev klorid).

Skladištenje mlijeka u sirani:

kako bi se dopunila važeća specifikacija, uvedena je odredba o najduljem trajanju skladištenja mlijeka u sirani prije dodavanja renina.

U postrojenju za proizvodnju mlijeka mlijeko se može skladištiti na maksimalnoj temperaturi od 4 °C, a u tom je slučaju maksimalno čuvanje prije sirenja 48 sati, na temperaturi između 4 °C i 8 °C, a u tom je slučaju maksimalno čuvanje prije sirenja 36 sati.

Naznačena razdoblja omogućuju upotrebu sirovog mlijeka uz očuvanje njegove izvorne flore.

Priprema mlijeka:

Ispunjava se izvješće o fizičkom tretiranju mlijeka radi dopune postojeće specifikacije proizvoda.

Postojeća specifikacija proizvoda navodi „Zabrana toplinskog tretiranja vodi do uništavanja alkalne fosfataze.”. Izmijenjenom specifikacijom ponovno se uvodi obveza obrađivanja sirovog mlijeka, ali određuju se operacije koje se ne smiju provoditi na mlijeku, kao što su pasterizacija i sterilizacija, a koje bi dovele do nestajanja alkalne fosfataze. Zabranjuju se i svi drugi postupci koji bi mogli dovesti do uništavanja izvorne flore mlijeka i utjecati na obilježja konačnog proizvoda, kao i na potrebnu opremu za te zabranjene radnje.

U izmijenjenoj specifikaciji navodi se da su dopušteni postupci obiranja i dodavanja kalcijeva klorida. Nisu zabranjene u postojećoj specifikaciji proizvoda.

Proizvodnja:

— priprema: postojećom specifikacijom nalaže se dodatak mezofilnih fermenata, nakon toga zrenje i dodatak termofilnih fermenata. Da bi se uzele u obzir sve radnje i cijenio način proizvodnje svakog proizvođača sira, postupci su pojednostavljeni (zrenje fakultativnog mlijeka, nenaznačeni kvasci, redoslijed slobodnih radnji). Takvi postupci olakšavaju kontrole,

— sirenje: trajanje i temperatura sirenja izbrisani su jer ciljane vrijednosti variraju s obzirom na kvalitetu mlijeka i fermenata i ovise o načinu proizvodnje proizvođača sira. Fiksirano trajanje (30 min.) ukupnog trajanja koagulacije zamijenjeno je rasponom (od 25 do 40 min.) radi varijacija kompozicije mlijeka i fermenata. Fiksna temperatura od 32 °C zamijenjena je rasponom od 31 do 34 °C, koji se može lakše kontrolirati i ne utječe na obilježja konačnog proizvoda,

— zgrušavanje: određeno je da je veličina gruša između zrna riže i kukuruza da bi se proizvođaču sira omogućilo izvođenje postupka zgrušavanja od točno određenih referentnih točaka,

— grijanje i miješanje: fiksna temperatura od 53 °C zamijenjena je rasponom temperatura između 51 °C i 55 °C. Trajanje grijanja obrisano je, trajanje grijanja i miješanja nije konstantno, mora doći do „zadovoljavajućeg” cijeđenja; jedino način proizvodnje proizvođača sira može odrediti maksimalno trajanje u funkciji obilježja gruša svakog spremnika,

— zabrana prakse oduzimanja laktoze: ova zabrana omogućuje ubrzavanje rada prirodne flore kiseljenja sira,

— oblikovanje naznačuje se da se u ovoj fazi stavlja identifikacijska oznaka,

— prešanje i kiseljenje: određeno je minimalno trajanje prešanja. Iznos temperature zamijenjen je praćenjem kiselosti seruma, koji se cijedi dva sata nakon početka postupka oblikovanja. Ova odredba omogućuje osiguravanje dobrog početka kiseljenja,

— salamurenje: određivanje prakse izvedbe i brisanje indikativnog trajanja salamurenja jer se ono ne smatra važnim. Umjesto te odredbe uvodi se postotak unosa soli radi zrenja konačnog proizvoda (maksimalno 0,4 g/100 g). Nadalje, da bi se očuvala kontrola fermentacije određuje se da se ne smije soliti u spremniku, već za vrijeme proizvodnje. Da bi se očuvala kvaliteta sira, određuje se da je hlađenje sira prije salamurenja obvezno i da se ne smije obavljati dan nakon oblikovanja.

Čuvanje koluta na hladnom prije zrenja:

relativni parametri u ovoj proizvoljnoj fazi određeni su (minimalna temperatura, maksimalna temperatura) radi dopune postojeće specifikacije proizvoda te radi izbjegavanja smanjivanja kvalitete konačnog proizvoda. Nakon toga sir podliježe zrenju u skladu s odredbama specifikacije proizvoda.

Zrenje:

— uvjeti zrenja određeni su (parametri temperature i vlažnosti podruma, trajanje različitih faza zrenja, zabrana plastičnih i antigljivičnih folija) radi dopune postojeće specifikacije proizvoda,

— Zabrana plastične i antigljivične folije dodaje se da bi se osiguralo tradicionalno stvaranje kore,

— Dodani su postotci vlažnosti prilagođeni različitim fazama zrenja,

— Dodana je obveza konačne faze hlađenja u rashlađenom podrumu na temperaturi od maksimalno 12 °C radi očuvanja tradicionalne tehnologije,

— Trajanje zrenja produljeno je do 75 dana (umjesto osam tjedana). Ta izmjena omogućuje pojačavanje obilježja sira.

Izmjene u odnosu na povezanost sa zemljopisnim područjem

Povezanost zemljopisnog podrijetla dopunjena u skladu s obvezom upotrebe mliječnih lokalnih rasa te krmiva iz zemljopisnog područja. Povezanost je izmijenjena uzimajući u obzir obvezu upotrebe sirovog mlijeka.

Nadalje, ovo poglavlje ponovno je organizirano da bi se istaknule specifičnosti zemljopisnog područja, specifičnosti proizvoda i posljedična povezanost između specifičnosti zemljopisnog područja i proizvoda. Ova reorganizacija ne mijenja povezanost s podrijetlom koje se temelji na određenoj kvaliteti.

Izmjene koje se odnose na oznake

Izmjene oznaka izvršene su radi davanja jasnih informacija potrošačima i za osiguravanje praćenja proizvoda:

— naziv „Emmental de Savoie”,

— naziv i adresa proizvođača ili stručnjaka za dozrijevanje sira ili onoga koji pakira sireve,

— naziv certifikacijskog tijela;

— napomena koja se odnosi na zemljopisno područje na jednoj strani ili na dnu koluta.

Druge izmjene

Podnositelj:

U skladu s razvijanjem organizacije lokalne sirane osnovana je skupina SAVOICIME od strane proizvođača kao skupina podnositelj zahtjeva.

Upućivanja koja se odnose na kontrolnu strukturu:

Na temelju važećih smjernica na nacionalnoj razini, a kojima se želi uskladiti tekst specifikacijâ, obrisani su naziv i podaci o certifikacijskom tijelu. Odsad se u ovoj rubrici navode podaci nadležnih tijela u području kontrola na razini Francuske: Nacionalnog instituta za podrijetlo i kvalitetu (INAO) i Glavne uprave za tržišno natjecanje, potrošačka pitanja i sprečavanje prijevara (DGCCRF). Naziv i podaci o certifikacijskom tijelu dostupni su na mrežnoj stranici INAO-a te u bazi podataka Europske komisije.

JEDINSTVENI DOKUMENT

„EMMENTAL DE SAVOIE”

EU br.: PGI-FR-02096 – 25.11.2015.

ZOI ( ) ZOZP ( X )

1. Naziv

„Emmental de Savoie”

2. Država članica ili treća zemlja

Francuska

3. Opis poljoprivrednog ili prehrambenog proizvoda

3.1. Vrsta proizvoda

Razred 1.3. Sirevi

3.2. Opis proizvoda na koji se odnosi naziv iz točke 1.

Sir „Emmental de Savoie” jest sir iz obitelji prešanog kuhanog tijesta koji se proizvodi od kravljeg mlijeka, a koje se u proizvodnju stavlja sirovo.

Dolazi u obliku koluta pravilnog oblika dimenzija od 72 do 80 cm u promjeru. Okruglog je oblika, bez posude i „poklopca”. Njegova visina varira od 14 cm (vertikalna maksimalna visina od dna do vrha) do 32 cm (vertikalna visina do najviše točke). Kolut nakon zrenja mora imati minimalnu težinu od 60 kg.

Sadržava udio masti od minimalno 28 % na konačnom proizvodu. Suha tvar iznosi minimalno 62 % nakon 75 dana na dijelu bez kore.

Udio soli iznosi maksimalno 0,4 g na 100 g sira.

Kora je žućkasto-smeđe do žute boje, bez mrlja i nepravilnosti. Rupe u tijestu (takozvane „oči”) jasne su, pravilne, odijeljene i dobro rasprostranjene. Njihova veličina varira od veličine manje trešnje do veličine oraha.

Sir „Emmental de Savoie” ima čistu i voćnu aromu. Njegovo je tijesto homogeno, čvrsto i fleksibilno.

Sir „Emmental de Savoie” stavlja se na tržište u sljedećim oblicima:

— u okruglom kolutu ili u komadu koluta,

— rezan ili kao jedinica koja se stavlja na tržište zapakirana (UVC): u plosnatim komadima, rezan na kriške, u komadima koluta, nariban ili narezan na kockice.

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

Različite dopuštene vrste hrane jesu sljedeće:

— vlaknasta krmiva (trava, sijeno, otava, silažni kukuruz, sirak, slama, postrni usjevi),

— upotreba kukuruznih klipova i vlažnog kukuruza u zrnu dopuštena je u razdoblju od 15. listopada do 15. svibnja,

— dehidrirana krmiva, dehidrirana lucerna, dehidrirana pulpa šećerne repe, stočna repa, koji se moraju davati u čistom i zdravom obliku,

— dodatna hrana i dodatci: — zrna žitarica i proizvodi dobiveni od njih (posije, prekrupa, krmno brašno, dehidrirani trop), — zrna i pogače od uljarica i proteinskih kultura, — suproizvodi; koncentrat bjelančevina od lucerne, neproteinski dušik (suproizvodi dobiveni u tvornicama škroba ili kvasca), urea < 3 % u dodatnoj hrani, — melasa i biljno ulje kao vezivo, minerali, vitamini, oligoelementi i prirodni biljni ekstrakti.

Za krave u laktaciji:

— sva vlaknasta krmiva potječu sa zemljopisnog područja,

— količina dehidriranih krmiva, klipova kukuruza i vlažnog kukuruza u zrnu i stočne repe koji ne potječu sa zemljopisnog područja ograničena je na godišnji prosjek od 4 kg dnevno suhe tvari po kravi u laktaciji.

Ova ograničenja jamče da većina suhe tvari koju unose mliječne krave potječe iz ograničenog zemljopisnog područja. Dakle, njima se poboljšava poveznica između proizvoda i njegova zemljopisnog podrijetla.

Kod prerađivanja prikupljeno mlijeko koje je namijenjeno za proizvodnju sira „Emmental de Savoie” dolazi od ukupnog broja stada mliječnih krava, a koji se sastoji od minimalno 75 % krava pasminskog tipa abondance, montbéliarde ili tarentaise.

Očuvanje tradicije uzgoja tradicionalnih pasmina abondance, montbéliarde i tarentaise opravdano jer je su te pasmine pokazale sposobnost prilagodbe na fizička i klimatska ograničenja sredine: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva.

3.4. Posebni proizvodni postupci koji se moraju provesti na određenom zemljopisnom području

Proizvodnja mlijeka, prikupljanja mlijeka, prerađivanja i zrenja provode se na zemljopisnom području.

Proizvodnja mlijeka namijenjenog izradi sira „Emmental de Savoie” na zemljopisnom području opravdana je važnošću krmiva koje potječe iz te pokrajine, a upotrebljava se u proizvodnji sireva.

3.5. Posebna pravila za rezanje, ribanje, pakiranje itd. proizvoda na koji se odnosi naziv

—

3.6. Posebna pravila za označivanje proizvoda na koji se odnosi naziv

Etikete sireva koji nose zaštićenu oznaku zemljopisnog podrijetla „Emmental de Savoie” moraju poštovati sljedeća pravila:

— naziv „Emmental de Savoie” mora biti naveden na svim ambalažama,

— navedeni su naziv i adresa proizvođača ili pogona za dozrijevanje ili pogona za pretpakiranje,

— mora biti naveden naziv certifikacijskog tijela,

— napomena koja se navodi na jednoj strani ili na dnu koluta (osim za „kockice” ili „naribani sir”).

4. Sažeta definicija zemljopisnog područja

Zemljopisno područje sira „Emmental de Savoie” obuhvaća sljedeće općine:

Departman Haute Savoie:

Alby-sur-Chéran, Alex, Allèves, Allinges, Allonzier-la-Caille, Amancy, Ambilly, Andilly, Annecy, Annecy-le-Vieux, Annemasse, Anthy-sur-Léman, Arbusigny, Archamps, Arenthon, Argonay, Armoy, Arthaz-Pont-Notre-Dame, Aviernoz, Ayse, Ballaison, Balme-de-Sillingy (La), Balme-de-Thuy (La), Bassy, Beaumont, Bellevaux, Bernex, Bloye, Bluffy, Boëge, Bogève, Bonne, Bonneville, Bons-en-Chablais, Bossey, Bouchet (Le), Boussy, Brenthonne, Brizon, Burdignin, Cercier, Cernex, Cervens, Chainaz-les-Frasses, Challonges, Champanges, Chapeiry, Chapelle-Rambaud (La), Chapelle-Saint-Maurice (La), Charvonnex, Châtillon-sur-Cluses, Chaumont, Chavannaz, Chavanod, Chêne-en-Semine, Chênex, Chens-sur-Léman, Chessenaz, Chevaline, Chevrier, Chilly, Choisy, Clarafond-Arcine, Clefs (Les), Clermont, Clusaz (La), Cluses, Collonges-sous-Salève, Cons-Sainte-Colombe, Contamine-Sarzin, Contamine-sur-Arve, Copponex, Cornier, Cran-Gevrier, Cranves-Sales, Crempigny-Bonneguête, Cruseilles, Cusy, Cuvat, Desingy, Dingy-en-Vuache, Dingy-Saint-Clair, Doussard, Douvaine, Draillant, Droisy, Duingt, Éloise, Entremont, Entrevernes, Épagny, Etaux, Étercy, Étrembières, Évian-les-Bains, Évires, Excenevex, Faucigny, Faverges, Feigères, Fessy, Féternes, Fillinges, Franclens, Frangy, Gaillard, Giez, Grand-Bornand (Le), Groisy, Gruffy, Habère-Lullin, Habère-Poche, Hauteville-sur-Fier, Héry-sur-Alby, Jonzier-Épagny, Juvigny, Larringes, Lathuile, Leschaux, Loisin, Lornay, Lovagny, Lucinges, Lugrin, Lullin, Lully, Lyaud (Le), Machilly, Magland, Manigod, Marcellaz, Marcellaz-Albanais, Margencel, Marignier, Marigny-Saint-Marcel, Marin, Marlens, Marlioz, Marnaz, Massingy, Massongy, Maxilly-sur-Léman, Mégevette, Meillerie, Menthon-Saint-Bernard, Menthonnex-en-Bornes, Menthonnex-sous-Clermont, Mésigny, Messery, Metz-Tessy, Meythet, Mieussy, Minzier, Monnetier-Mornex, Mont-Saxonnex, Montagny-les-Lanches, Montmin, Moye, Muraz (La), Mûres, Musièges, Nancy-sur-Cluses, Nangy, Nâves-Parmelan, Nernier, Neuvecelle, Neydens, Nonglard, Novel, Ollières (Les), Onnion, Orcier, Peillonnex, Perrignier, Pers-Jussy, Petit-Bornand-les-Glières (Le), Poisy, Présilly, Pringy, Publier, Quintal, Reignier-Ésery, Reposoir (Le), Reyvroz, Rivière-Enverse (La), Roche-sur-Foron (La), Rumilly, Saint-André-de-Boëge, Saint-Blaise, Saint-Cergues, Saint-Eusèbe, Saint-Eustache, Saint-Félix, Saint-Ferréol, Saint-Germain-sur-Rhône, Saint-Gingolph, Saint-Jean-de-Sixt, Saint-Jean-de-Tholome, Saint-Jeoire, Saint-Jorioz, Saint-Julien-en-Genevois, Saint-Laurent, Saint-Martin-Bellevue, Saint-Paul-en-Chablais, Saint-Pierre-en-Faucigny, Saint-Sigismond, Saint-Sixt, Saint-Sylvestre, Sâles, Sallenôves, Sappey (Le), Savigny, Saxel, Scientrier, Sciez, Scionzier, Serraval, Sévrier, Seynod, Seyssel, Seythenex, Sillingy, Talloires, Taninges, Thollon-les-Mémises, Thônes, Thonon-les-Bains, Thorens-Glières, Thusy, Thyez, Tour (La), Usinens, Vailly, Val-de-Fier, Valleiry, Vallières, Vanzy, Vaulx, Veigy-Foncenex, Vers, Versonnex, Vétraz-Monthoux, Veyrier-du-Lac, Villard, Villards-sur-Thônes (Les), Villaz, Ville-en-Sallaz, Ville-la-Grand, Villy-le-Bouveret, Villy-le-Pelloux, Vinzier, Viry, Viuz-en-Sallaz, Viuz-la-Chiésaz, Vougy, Vovray-en-Bornes, Vulbens, Yvoire.

Departman Savoja:

Aiguebelette-le-Lac, Aiguebelle, Aillon-le-Jeune, Aillon-le-Vieux, Aiton, Aix-les-Bains, Albens, Albertville, Allondaz, Apremont, Arbin, Argentine, Arith, Arvillard, Attignat-Oncin, Avressieux, Ayn, Balme (La), Barberaz, Barby, Bassens, Bâthie (La), Bauche (La), Bellecombe-en-Bauges, Belmont-Tramonet, Betton-Bettonet, Billième, Biolle (La), Bonvillard, Bonvillaret, Bourdeau, Bourget-du-Lac (Le), Bourget-en-Huile, Bourgneuf, Bridoire (La), Brison-Saint-Innocent, Césarches, Cessens, Cevins, Challes-les-Eaux, Chambéry, Chamousset, Chamoux-sur-Gelon, Champagneux, Champ-Laurent, Chanaz, Chapelle-Blanche (La), Chapelle-du-Mont-du-Chat (La), Chapelle-Saint-Martin (La), Châteauneuf, Châtelard (Le), Chavanne (La), Chignin, Chindrieux, Cléry, Cognin, Cohennoz, Coise-Saint-Jean-Pied-Gauthier, Compôte (La), Conjux, Corbel, Crest-Voland, Croix-de-la-Rochette (La), Cruet, Curienne, Déserts (Les), Détrier, Domessin, Doucy-en-Bauges, Drumettaz-Clarafond, Dullin, Échelles (Les), École, Entremont-le-Vieux, Épersy, Épierre, Esserts-Blay, Étable, Flumet, Francin, Fréterive, Frontenex, Gerbaix, Giettaz (La), Gilly-sur-Isère, Gresin, Grésy-sur-Aix, Grésy-sur-Isère, Grignon, Hauteville, Jacob-Bellecombette, Jarsy, Jongieux, Laissaud, Lépin-le-Lac, Lescheraines, Loisieux, Lucey, Marches (Les), Marcieux, Marthod, Mercury, Méry, Meyrieux-Trouet, Mognard, Mollettes (Les), Montagnole, Montailleur, Montcel (Le), Montendry, Montgilbert, Monthion, Montmélian, Montsapey, Motte-en-Bauges (La), Motte-Servolex (La), Motz, Mouxy, Myans, Nances, Notre-Dame-de-Bellecombe, Notre-Dame-des-Millières, Novalaise, Noyer (Le), Ontex, Pallud, Planaise, Plancherine, Pont-de-Beauvoisin (Le), Pontet (Le), Presle, Pugny-Chatenod, Puygros, Randens, Ravoire (La), Rochefort, Rochette (La), Rognaix, Rotherens, Ruffieux, Saint-Alban-de-Montbel, Saint-Alban-des-Hurtières, Saint-Alban-Leysse, Saint-Baldoph, Saint-Béron, Saint-Cassin, Saint-Christophe, Saint-Franc, Saint-François-de-Sales, Saint-Genix-sur-Guiers, Saint-Georges-des-Hurtières, Saint-Germain-la-Chambotte, Saint-Girod, Sainte-Hélène-du-Lac, Sainte-Hélène-sur-Isère, Saint-Jean-d’Arvey, Saint-Jean-de-Chevelu, Saint-Jean-de-Couz, Saint-Jean-de-la-Porte, Saint-Jeoire-Prieuré, Saint-Léger, Saint-Marcel, Sainte-Marie-d’Alvey, Saint-Maurice-de-Rotherens, Saint-Nicolas-la-Chapelle, Saint-Offenge-Dessous, Saint-Offenge-Dessus, Saint-Ours, Saint-Paul-sur-Isère, Saint-Paul, Saint-Pierre-d’Albigny, Saint-Pierre-d’Alvey, Saint-Pierre-de-Belleville, Saint-Pierre-de-Curtille, Saint-Pierre-d’Entremont, Saint-Pierre-de-Genebroz, Saint-Pierre-de-Soucy, Sainte-Reine, Saint-Sulpice, Saint-Thibaud-de-Couz, Saint-Vital, Serrières-en-Chautagne, Sonnaz, Table (La), Thénésol, Thoiry, Thuile (La), Tournon, Tours-en-Savoie, Traize, Tresserve, Trévignin, Trinité (La), Ugine, Venthon, Verel-de-Montbel, Verel-Pragondran, Verneil (Le), Verrens-Arvey, Verthemex, Villard-d’Héry, Villard-Léger, Villard-Sallet, Villaroux, Vimines, Vions, Viviers-du-Lac, Voglans, Yenne.

Departman Ain:

Anglefort, Bellegarde-sur-Valserine, Béon, Billiat, Ceyzérieu, Chanay, Châtillon-en-Michaille, Corbonod, Cressin-Rochefort, Culoz, Flaxieu, Injoux-Génissiat, Lancrans, Lavours, Léaz, Lhôpital, Massignieu-de-Rives, Nattages, Parves, Pollieu, Saint-Martin-de-Bavel, Seyssel, Surjoux, Talissieu, Villes, Virignin, Vongnes.

Departman Isere:

Entre-deux-Guiers, Miribel-les-Échelles, Saint-Christophe-sur-Guiers, Saint-Pierre-de-Chartreuse, Saint-Pierre d’Entremont.

5. Povezanost sa zemljopisnim područjem

Specifičnost zemljopisnog područja

Kada je riječ o reljefu i geologiji, zemljopisno područje sira „Emmental de Savoie” prilično je raznoliko. Krajolik se nalazi većinom unutar 200 metara i 1 500 metara nadmorske visine, s nekoliko vrhova koji dostižu i 2 200 metara. Ono obuhvaća alpsko podgorje i ne širi se na visoko planinsko područje.

Tla zemljopisnog područja uglavnom su nastala na kvartarskim naslagama i sedimentnim stijenama iz tercijara. Uglavnom su duboka i dobro navodnjena te omogućuju uzgoj žitarica i kukuruza.

Specifičnost tog teritorija jest godišnja količina padalina koja je u prosjeku veća od 900 mm vode godišnje. Taj prosjek rijetko premašuje 2 000 mm godišnje, osim na višim vrhovima. Općenito je na tom području više padalina od nacionalnog prosjeka od 900 mm. Ta je karakteristika tog zemljopisnog područja, zajedno s bogatstvom tla, pogodna za rast kultura općenito.

Zemljopisno područje, s obzirom na sastav tla i razinu padalina, predstavlja područje koje obiluje kvalitetnim krmivima. Na livadama namijenjenima ispaši te na sjenokošama prisutna je bogata i raznolika flora svojstvena alpskom planinskom području.

Sir „Emmental de Savoie” povijesno je poznat kao sir s prešanim kuhanim tijestom te je njegov razvoj išao ukorak s razvojem sirana. Samo su te sirane, u kojima su se sakupljale velike količine mlijeka, mogle započeti proizvodnju sira „Emmental de Savoie”.

Budući da je bio prisutan cijelu godinu, taj je sir imao veliku vrijednost te odatle proizlazi njegov dominantni ugled odnosu na druge sireve. Sve do 1980-ih godina njegova proizvodnja predstavlja najvažniju proizvodnju sira u savojskim siranama. Već je 1955. to bio slučaj, kako je to objasnio H. Tournebise (savojski sirevi u Francuskoj u tablici, Savoja br. 57., 80. str.): „Veliko područje na kojem je prisutan ementaler, vrsta sira grojera koji se proizvodi isključivo u ovoj regiji, prostire se na tri doline i predgorje.”

Uspon sira „Emmental de Savoie” išao je ukorak s razvojem stroja za mlijeko, za hlađenje mlijeka i razvojem pripreme mlijeka s prirodnim fermentima, budući da je njegovu proizvodnju bilo teško svladati.

Zemljopisno područje sira „Emmental de Savoie” tako obuhvaća područje alpskog predgorja, gdje i danas nalazimo proizvodnju mlijeka i sirane. Veliki sjevernoalpski masivi nemaju poljoprivrednih gospodarstava za isporuku mlijeka za proizvodnju sira „Emmental de Savoie” jer su povijesno povezani s drugim sirevima.

Proizvodnja mlijeka namijenjenog izradi sira „Emmental de Savoie” i danas se temelji na važnosti obilja trave na zemljopisnom području, ali i na očuvanju tradicije uzgoja tradicionalnih pasmina: abondance, montbéliarde i tarentaise. Te su pasmine svoju sposobnost prilagodbe na fizičke i klimatske uvjete tog okruženja dokazale sljedećim odlikama: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva. Prehrana mliječnih krava temeljila se na upotrebi krmiva, kao i žitarica prvenstveno proizvedenih u zemljopisnom području.

Specifičnosti proizvoda

sir „Emmental de Savoie” jest sir iz obitelji prešanog kuhanog tijesta koji se proizvodi od kravljeg mlijeka, koje se u proizvodnju stavlja sirovo.

Dolazi u obliku koluta pravilnog oblika dimenzija od 72 do 80 cm u promjeru. Kolut mora imati minimalnu težinu do 60 kg.

Kora je žućkasto-smeđe do žute boje, bez mrlja i nepravilnosti.

Rupe u tijestu (takozvane „oči”) jasne su, pravilne, odijeljene i dobro rasprostranjene. Njihova veličina varira od veličine manje trešnje do veličine oraha. Ima jaku i voćnu aromu.

Uzročna povezanost

Povezanost sira „Emmental de Savoie” s njegovim zemljopisnim područjem temelji se na njegovoj dokazanoj kvaliteti.

Proizvodnja sira „Emmental de Savoie”, koji se proizvodi isključivo od sirovog mlijeka, omogućuje isticanje specifičnosti mlijeka i u širem smislu teritorija. Ova je interakcija bazirana na prehrani mliječnih krava, koje su hranjene sirovim krmivom koje potječe samo iz zemljopisnog područja ZOZP-a.

Sustav uzgoja mliječnih stada preferira upotrebu raznolikih lokalnih krmnih resursa koje nudi samo okoliš zemljopisnog područja. Proizvodnjom mlijeka na zemljopisnom području omogućuje se, osim optimalne upotrebe krmiva u skladu s drevnim običajima, upotreba mlijeka dobivenog od tradicionalnih pasmina krava. To mlijeko, koje se zahvaljujući posebnoj prehrani proizvodi u velikim količinama, bolje je prilagođeno izradi sira „Emmental de Savoie” u odnosu na mlijeko ostalih pasmina koje se uzgajaju u istim uvjetima: gruš koji se dobiva nakon dodavanja sirila čvršći je, a prinos je sira veći.

Proizvodni običaji omogućili su odabir korisne proizvodne flore. Proizvodnja od 2000. skupini omogućuje da ima na svojem raspolaganju proizvođače referentnog podrijetla specifičnih fermenata pri proizvodnji sira „Emmental de Savoie”. Jedno od obilježja sira „Emmental de Savoie” jest visoka razina proteolize. Ta važna hidroliza može ponekad proizaći iz proteinske aktivnosti, iz prirodne flore sirovog mlijeka, prirodnih kvasaca i termofilnih laktobacila koji se sustavno upotrebljavaju. Peptidsko obilježje sira „Emmental de Savoie” razlikuje se od termički obrađenog francuskog ementalera.

Ta specifičnost omogućuje dobivanje čvrste kore, dok tijesto ostaje mekano s jakim i voćnim okusom.

Kontrola premještanja u komoru s parom te trajanje od 21 dana omogućuje stvaranje specifičnih rupa zahvaljujući djelovanju propionske kiseline.

Poveznica između sira „Emmental de Savoie” sa zemljopisnim područjem čvrsto je vezana uz razvoj fruitière sirana te odatle proizlazi njegova tipična veličina.

Upućivanje na objavu specifikacije

(članak 6. stavak 1. drugi podstavak ove Uredbe)

https://info.agriculture.gouv.fr/gedei/site/bo-agri/document_administratif-ef61a1a8-f6da-4b37-8724-0c78671dd4dc/telechargement

(1) SL L 343, 14.12.2012., str. 1.